《陆右丞君实挽诗》
宋代·龚开

数关天地人何预，分在君臣礼可无。
周粟如山夷叔馁，史书犹日臼婴诬。
旧邦新命方开化，公法私情本不渝。
忠义未须论彼此，后先崇长是昌图。

作者简介：宋淮阴人，字圣予，号翠岩，一号龟城叟。尝与陆秀夫同居广陵幕府。理宗景定间为两淮制置司监官。宋亡不仕。家甚贫，坐无几席。精于经术，工诗文、古隶，善画人物、山水。